Карибски пирати: Проклятието на Черната перла
„Карибски пирати: Проклятието на Черната перла“ () е американски приключенски филм от 2003 година с участието на Джони Деп (капитан Джак Спароу), Орландо Блум (Уил Търнър), Джефри Ръш (Хектор Барбоса) и Кийра Найтли (Елизабет Суон).

Филмът е режисиран от Гор Вербински и продуциран от Джери Брукхаймър. Карибски пирати печели 654 милиона долара. Последват го 4 продължения – Сандъкът на мъртвеца, На края на света, В непознати води, Отмъщението на Салазар.

Филмът има пет номинации за награди Оскар през 2004 г. за най-добър актьор, грим, звук, монтаж на звукови ефекти и визуални ефекти.

Кратък преглед 

Уил Търнър е млад ковач, влюбен в Елизабет Суон, дъщеря на губернатора. Една нощ градът е нападнат от пиратския кораб „Черната перла“, чийто екипаж, предвождан от капитана Хектор Барбоса, е прокълнат заради алчността си да са нито живи, нито мъртви. Наглед те са обикновени хора, но не могат да бъдат убити, и не изпитват удоволствията от живота, а лунната светлина разкрива истинската им същност – живи скелети. За да развалят проклятието, им е нужна кръв от някогашния член на екипажа Бил „Каиша“ Търнър, а тъй като той вече не е жив – от някой, в когото тече кръвта му. Елизабет се представя пред тях с името Елизабет Търнър, и те я вземат по погрешка за дъщеря на Бил Търнър, и я отвличат.

Уил Търнър решава да я спаси, но не получава подкрепа от другите. Единствената му надежда е хвърленият в тъмница Джак Спароу. Уил го измъква срещу обещание да окаже помощ в освобождаването на Елизабет. Хитрият и изобретателен Джак обаче има и своя цел – да си върне „Черната перла“, на която е бил капитан, преди Барбоса да организира бунт срещу него...

Дублаж 
На 21 декември 2008 г. Нова телевизия излъчва филма с нов български дублаж за телевизията. Дублажът е от Арс Диджитал Студио. Екипът се състои от:

Вижте също 
 Карибски пирати (филмова поредица)

Източници

Външни препратки 
 
 

Американски приключенски филми
Американски фентъзи филми
Карибски пирати
Филми от 2003 година
Филми на „Дисни“
Филми на Гор Вербински